OpenLLM-France/wikimedia huggingface dataset:
# Fossé (Ardenes)

Fossé és un municipi francès situat al departament de les Ardenes i a la regió del Gran Est. L'any 2007 tenia 55 habitants.

## Demografia
### Població

El 2007 la població de fet de Fossé era de 55 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 4 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 24 eren l'habitatge principal de la família, 4 eren segones residències i 6 estaven desocupats. Tots els 34 habitatges eren cases. Dels 24 habitatges principals, 21 estaven ocupats pels seus propietaris i 3 estaven llogats i ocupats pels llogaters; 2 tenien dues cambres, 4 en tenien tres, 3 en tenien quatre i 15 en tenien cinc o més. 14 habitatges disposaven pel capbaix d'una plaça de pàrquing. A 8 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fossé el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 4 |
| 8 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 31 persones, 21 eren actives i 10 eren inactives. De les 21 persones actives 19 estaven ocupades (12 homes i 7 dones) i 2 estaven aturades (2 homes). De les 10 persones inactives 2 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa classificada com a «altres activitats de serveis».
Dels 3 establiments de servei als particulars que hi havia el 2009, 2 eren paletes i 1 perruqueria.
L'any 2000 a Fossé hi havia 5 explotacions agrícoles que ocupaven un total de 605 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Fossé a l'INSEE.
* Évolution et structure de la population Fitxa amb el detall de dades de Fossé a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Ferrière (Costes del Nord)

La Ferrière (en bretó Kerhouarn, gal·ló La Ferierr) és un municipi francès, situat a la regió de Bretanya, al departament de Costes del Nord. L'any 1999 tenia 448 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 494 | 533 | 502 | 498 | 470 | 448 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Anna Charles | |
# Nathaniel Kleitman

Nathaniel Kleitman (Chisinau, 26 d'abril de 1895 - Los Angeles, 13 d'agost de 1999) va ser un catedràtic emèrit de fisiologia de la Universitat de Chicago.

## Biografia

Nascut en el si d'una família jueva moldava, a causa de l'antisemitisme soviètic va emigrar als Estats Units d'Amèrica (EUA) via Palestina el 1915.
Autor del cèlebre llibre de 1939 Sleep and Wakefulness, és considerat el pare de la recerca moderna sobre el son. Kleitman estava profundament interessat en la consciència i va raonar que podia conèixer la consciència estudiant la inconsciència del son. Al costat del seu estudiant de postgrau Eugene Aserinsky, va descobrir el son de moviments oculars ràpids (MOR), també anomenat somni REM (de l'anglès rapid eye movements) i va demostrar que estava relacionat amb l'activitat elèctrica del cervell durant els somnis.
Kleitman va emigrar als EUA el 1915 i va obtenir el doctorat al departament de fisiologia de la Universitat de Chicago el 1923 amb la tesi Studies on the physiology of sleep. Dos dels seus estudiants van arribar a ser cèlebres investigadors de la medicina del son: l'esmentat Eugene Aserinsky i William Charles Dement.
Conegut pel seu rigor personal i experimental, Kleitman va fer estudis sobre el son sota terra a la cova Mammoth de Kentucky, estudis sota l'aigua en submarins durant la Segona Guerra Mundial i també per sobre del cercle polar àrtic.

## Referències

* ↑ Siegel, J. M. A tribute to Nathaniel Kleitman. Psychiatry and Brain Research Institute. University of California, Los Angeles (, consultada el 4 de agosto de 2010.
* ↑ Kleitman. Father of sleep research. University of Chicago Chronicle V. 19(1), Sept. 23, 1999. University of Chicago (, consultada el 4 de agosto de 2010.
* ↑ «Los experimentos extremos de Kleitman con la luz y el sueño», 08-09-2016. [Consulta: 15 setembre 2019].
* ↑ C. Dement, W. «Remembering Nathaniel Kleitman.» (en anglès). Archives Italiennes de Biologie, 139, 1, 01-02-2001, pàg. 11–17. DOI: 10.4449/aib.v139i1.200. ISSN: 0003-9829.
# Kaz tiridi

Kaz tiridi (significa tirit d'oca en turc) és un plat de carn d'oca i bulgur de la cuina de Samsun, especialment dels distrets de l'interior de la província com Havza i Kavak. ("Tirit" és un plat de brou amb pa, bàsicament.)
També es fa un plat d'oca similar a la província de Kars però "l'Asociacion d'Ajuntaments dels Pobles de l'Interior de la Província de Samsun" ha patentat el nom "Samsun kaz tiridi", de manera que els restaurants en altres parts del país només poden denominar aquest plat amb noms com "kaz eti" (carn d'oca).

## Elaboració i consum

L'oca es ploma i es penja del coll sobre una safata al costat d'una foguera de llenya. Mentre l'animal és rostit, s'ajunta el greix fosa a la safata. Amb aquest brou d'oca es cuina un "pilav" de bulgur, i part del brou se serveix en un altre plat, juntament amb la carn d'oca sobre el pilav en un plat. En menjar aquest plat, els comensals s'unten el seu pa en el brou per acompanyar la carn amb bulgur.

## Vegeu també

* Papara
* Cuina turca

## Referències

* ↑ http://www.karahalilkoyu.com/NewDetail.aspx?ClassicNew=26 Arxivat 2015-04-02 a Wayback Machine.
# NGC 11

NGC 11 és una galàxia espiral a la constel·lació d'Andròmeda. Es troba dos graus al nord de NGC 5.

## Referències

* ↑ Afirmat a: SIMBAD.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 11 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Pol Bassas Navarra

Pol Bassas Navarra (Badalona, 9 de març de 1995) és un jugador de bàsquet professional català. Amb el seu 1.81 metres d'alçada, juga en la posició de base. És germà del també jugador de bàsquet, Ferran Bassas.

## Carrera esportiva

Es va formar a les categories inferiors del CB Sant Josep Badalona, fins que l'any 2007 arriba a l'equip infantil del Club Joventut de Badalona. L'any 2010, ja com a cadet, marxa al Club Maristes Ademar. La temporada 2013-14 debuta a la lliga EBA a les files de la Unió Esportiva Montgat. Després de passar dos anys a la Unió Bàsquet Sant Adrià fa el salt a la Lliga LEB Plata en la temporada 2017-18, de la mà del Torrons Vicens L'Hospitalet, amb una mitjana de 6,5 punts, 3,3 assistències i 3 rebots en 25 minuts de joc. A l'estiu de 2018 signa pel Club Bàsquet Prat de la lliga LEB Or. L'any següent fitxa pel CB Benicarló, de LEB Plata.

## Referències

* ↑ «Pol Bassas y los pasos de un camino anteriormente recorrido» (en castellà). FEB, 24-07-2018 [Consulta: 7 gener 2019].
* ↑ «El base Pol Bassas, la vuitena peça del Prat». L'esportiu de Catalunya, 23-07-2018 [Consulta: 7 gener 2019].
* ↑ «Pol Bassas, del Prat al Benicarló». L'esportiu de Catalunya, 26-07-2019 [Consulta: 4 agost 2019].

## Enllaços externs

* Fitxa a la FEB
# Mary Odile Cahoon

Mary Odile Cahoon OSB (1929-2011) va ser una monja benedictina estatunidenca que va ser una de les primeres dones a investigar a l'Antàrtida.
Es va doctorar en biologia i va impartir classes al Col·legi de Sant Escolàstica.
El 1974, Mary Odile Cahoon i Mary Alice McWhinnie es van convertir en les primeres dones científiques que van passar l'hivern a l'estació de McMurdo (Antàrtida), junt amb 128 homes.

## Referències

* ↑ Cornelia, Dean «After a Struggle, Women Win A Place 'on the Ice'; In Labs and in the Field, a New Outlook» (en anglès). New York Times, 1998.
* ↑ «Obituari» (en anglès). Mayo News.
* ↑ Rothblum, Esther D.; Weinstock, Jacqueline S.; Morris, Jessica. Women in the Antarctic (en anglès). Psychology Press, 1998, p. 31–39. ISBN 978-0-7890-0247-1.

## Vegeu també

* Llista de dones antàrtiques
# Herz und Mund und Tat und Leben, BWV 147a

Herz und Mund und Tat und Leben, BWV 147a (El cor i la boca, els acte i la vida), és una cantata religiosa de Johann Sebastian Bach per al quart diumenge d'Advent, composta a Weimar, per al 20 de desembre de 1716, però que mai no fou estrenada. La música sha perdut i avui dia la coneixem gràcies a la versió ampliada amb el mateix títol, BWV 147, dedicada a la festa de la Visitació.

## Bibliografia

* Edmon Lemaître. “Guide de La Musique Sacrée et chorale profane. L'âge baroque 1600-1750”. Fayard, París, 1992.
* Enrique Martínez Miura. “Bach. Guías Scherzo”. Ediciones Península, Barcelona, 2001.
* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2015-07-13 a Wayback Machine.
* CataBach.com: La pàgina en català de J. S. Bach
# Flavonol

* Per a altres significats, vegeu «Flavanols».
Els flavonols són una classe de flavonoides que tenen l'esquelet de 3-hidroxiflavona (nom IUPAC: 3-hidroxi-2-fenilcromen-4-ona). La seva diversitat radica en les diferents posicions dels grups fenòlics -OH. Són diferents dels flavanols que són una altra classe de flavonoides.
Els flavonols són presents en una àmplia varietat de fruits i verdures. A la població occidental s'estima que la ingesta diària de flavonols és entre 20 a 50 mg per dia. Depèn individualment del tipus de dieta consumida.
Els flavonols i els glucòsids poden contribuir la protecció de les plantes davant la radiació ultraviolada i també expliquen els colors de les flors.

## Alguns flavonols

* 3-hidroxiflavona
* Azaleatina
* Fisetina
* Galangina
* Miricetina
* Quercetina

## Alguns flavonols glucòsids

* Astragalina
* Isoquercitina
* Rutina

## Referències

* ↑ Cermak R, Wolffram S «The potential of flavonoids to influence drug metabolism and pharmacokinetics by local gastrointestinal mechanisms». Curr. Drug Metab., vol. 7, 7, October 2006, pàg. 729–44. DOI: 10.2174/138920006778520570. PMID: 17073577. Arxivat 2019-12-11 a Wayback Machine. «Còpia arxivada». Arxivat de l'original el 2019-12-11. [Consulta: 29 gener 2021].
* ↑ «Tautomerism of flavonol glucosides: relevance to plant UV protection and flower colour, Gerald J. Smith and Kenneth R. Markham. Journal of Photochemistry and Photobiology A: Chemistry, Volume 118, Issue 2, 30 October 1998, Pages 99-105». Arxivat de l'original el 17 de desembre 2019. [Consulta: 13 febrer 2013].
# Novendial

Novendial (en llatí Novendiale) era el nom donat a algunes festes romanes que duraven nou dies.
Va ser originàriament instituïda per Tul·li Hostili quan va caure una gran calamarsada sobre el Mont Albà, i es va celebrar diverses vegades en temps posteriors En dona informació Titus Livi
També es donava aquest nom als sacrificis que es feien després d'un funeral i que igualment duraven nou dies.

## Referències

* ↑ Titus Livi. Ab Urbe Condita I, 31; XXI, 62; XXV, 7; XXVI, 23; XXII, 37; XXIX, 34
* ↑ Horaci. Epodes, XVII, 48
# Proixaberd

Proixaberd (en armeni: Պռոշաբեր), també conegut amb el nom de Boloraberd) és una fortalesa construïda al segle xiii pel príncep Proix Khaghbakian. Situada en uns vessants abruptes d'una muntanya a uns set quilòmetres al sud de la ciutat de Vernashen a la província de Vaiotx Dzor d'Armènia. Gairebé a un quilòmetre a l'est es troba el monestir de Spitakavor amb la seva església dedicada a Sant Astvatsatsin i construït al segle xiv.

## Llegenda local

Segons expliquen els del lloc, en temps dels perses, van assetjar la fortalesa, però a causa dels seus murs de pedra de basalt impenetrables, no aconseguien tenir èxit en els seus intents de prendre-la. El subministrament d'aigua no eren capaces de trobar-ho, així que un home els va assessorar que el millor era mantenir una mula amb set durant set dies i les seves nits i després deixar-la en llibertat perquè busqués aigua. Així es va fer i al cap de set dies la mula va trobar la zona d'on procedia l'aigua per al fort. L'exèrcit persa va poder tallar el subministrament i així aconseguir la rendició de la fortalesa.
El príncep Prosh Khaghbakian, per temor a possibles atacs s'explica que havia fet ocultar els seus objectes de valor dins de les parets de Proixaberd i entre les muntanyes properes. Es diu que: «Si un pot entendre els símbols deixats pel príncep, és possible que pugui localitzar els tesores perduts». En un jachkar que es troba prop de la carretera es pot llegir: “El tresor està en el cap”.

## Vegeu també

* Llista de castells d'Armènia

## Referències

* ↑ Kiesling, Brady «An Archaeological/Touristic Gazatteer and Map Set for the Historical Monuments of Armenia» (en anglès). Rediscovering Armenia [Erevan/Washington DC], 01-06-2000. Arxivat de l'original el 2006-05-03 [Consulta: 3 setembre 2016].
* ↑ «Spitakavor monastery» (en anglès). findarmenia.com. Arxivat de l'original el 2015-09-24. [Consulta: 4 setembre 2016].
* 1 2 «Proshaberd (Boloraberd) fortress» (en anglès). findarmenia.com. Arxivat de l'original el 2016-07-27. [Consulta: 3 setembre 2016].
# Horseed Football Club

El Horseed Football Club és un club de Somàlia de futbol de la ciutat de Horseed.
És l'equip de les forces armades de Somàlia. Fou el primer club somali que aconseguí arribar a la final de la Kagame Inter-Club Cup, l'any 1977.

## Palmarès

* Lliga somali de futbol:
** 1972, 1973, 1974, 1977, 1978, 1979, 1980
* Copa somali de futbol:
** 1982, 1983, 1987, 2015, 2019

## Referències

* ↑ CECAFA Arxivat 2009-06-23 a Wayback Machine.
* ↑ «Archived copy». Arxivat de l'original el 2009-11-28. [Consulta: 28 novembre 2009].
* ↑ «Somalia Champions». RSSSF.
* ↑ «Somalia Cup Winners». RSSSF.
# Flavon

Flavon és un antic municipi italià, dins de la província de Trento. L'any 2007 tenia 535 habitants. Limitava amb els municipis de Cunevo, Denno, Nanno, Terres i Tuenno.
L'1 de gener 2016 es va fusionar amb els municipis de Cunevo i Terres creant així el nou municipi de Contà, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Emiliano Tamè | Llista cívica |
# NGC 61B

NGC 61B és una galàxia lenticular localitzada a la constel·lació dels Peixos.

## Referències

* ↑ Afirmat a: SIMBAD. Data de consulta: 7 setembre 2014.
* ↑ Massimo Ramella «The southern sky redshift survey». Astronomical Journal, 1998. DOI: 10.1086/300410.
* 1 2 Afirmat a: Coordinates for objects requiring NED measured positions. Autor: Harold G. Corwin, Jr.. Pàgina: 1. Data de publicació: 1997.

## Enllaços externs

* «NGC 0061B», 2008. [Consulta: 30 gener 2010].
# Porta Naevia

La Porta Naevia o Porta Nèvia era una de les portes de la Muralla Serviana. S'obria entre la Porta Capena i la Porta Raudusculana a l'antiga Roma.

## Situació

Segons una inscripció que es troba a la «Base Capitolina», datada l'any 136 durant el regnat d'Hadrià, la porta estava situada a la Regió de l'Aventí. Una menció que en fa Varró permet situar la porta amb més precisió a l'Aventí menor, prop de la silva Naevia, vora la Porta Raudusculana. Aquest lloc correspondria avui al pas existent entre les esglésies de Santa Balbina i Santa Saba. El Vicus portae Naeviae que travessa la porta es convertia en la Via Ardeatina quan sortia de la Muralla Serviana.

## Història

Era una porta de poca importància. Segons Sext Pompeu Fest, la porta va rebre el nom de Naevia en record de la Nemora Naevia ('arbreda Naevia') que pertanyia a un tal Naevius. Aquesta porta tenia mala fama perquè era un recer de vagabunds i hi tenien lloc moltes disbauxes.

## Referències

* 1 2 3 Richardson, Lawrence. A new topographical dictionary of ancient Rome. Baltimore: The Johns Hopkins University Press, 1992, p. 304-305. ISBN 9780801843006.
* 1 2 3 Platner, Samuel Ball; Thomas Ashby. A topographical dictionary of ancient Rome. Berlin: Weidmann, 1932, p. 410.
* ↑ Varró. De lingua latina, V, 163
* ↑ Sext Pompeu Fest. De Verborum Significatione, 168-170
# Mañeru

Mañeru és un municipi de Navarra, a la comarca de Puente la Reina, dins la merindad de Pamplona. Limita al nord amb Guirguillano, al sud amb Mendigorria, a l'est amb Puente la Reina i Artazu i a l'oest amb Cirauqui.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 365 | 374 | 354 | 362 | 366 | 391 | 388 | 382 | 374 | 359 | 372 |
| Fonts: Mañeru i Institut d'Estadística de Navarra |||||||||||
# Heteroconger cobra

Heteroconger cobra és una espècie de peix pertanyent a la família dels còngrids.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: Honiara (illes Salomó) i Port Moresby (Papua Nova Guinea).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 «Heteroconger cobra» (en anglès). FishBase. Froese, Rainer; Pauly, Daniel (editors).
* ↑ Castle, P.H.J. i J.E. Randall, 1999. Revision of Indo-Pacific garden eels (Congridae: Heterocongrinae), with descriptions of five new species. Indo-Pacific Fishes (30):52 p.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Fra Mauro

Fra Mauro, O.S.B. Cam. (mort el 1464), fou un monjo i cartògraf camaldulès italià del segle xv. El seu taller de cartografia es trobava al monestir de San Michele di Murano, a la llacuna veneciana. L'any 1457 va dibuixar un mapa del món antic d'una sorprenent precisió, en el qual inclou comentaris molt extensos dels coneixements geogràfics de la seva època. El mapa es coneix avui dia com el "mapa de fra Mauro" o "mapamundi de fra Mauro". El 2006 Piero Falchetta va realitzar una edició crítica del mapa.

## El mapa de 1459

El mapa li va ser encarregat a fra Mauro pel rei Alfons V de Portugal. Andrea Bianco, un navegant i cartògraf, va col·laborar amb fra Mauro en la creació del mapa, la qual cosa testifiquen els pagaments que li van ser realitzats entre 1448 i 1459. El mapa es va completar el 24 d'abril de 1459 i va ser enviat a Portugal, però aquest exemplar va desaparèixer. Es va adjuntar al mapa una carta del príncep venecià destinada al príncep Enric el Navegant, oncle d'Alfons V, en la qual exhortava el príncep a continuar destinant fons a l'exploració. Fra Mauro va morir a l'any següent mentre realitzava una còpia d'aquest mapa per la Senyoria de Venècia. La còpia va ser completada per Andrea Bianco. Una medalla commemorativa contemporània descriu fra Mauro com "geographus incomparabilis".

### Extrem Orient

El mapamundi de fra Mauro mostra influències de la cartografia xinesa, que poden vincular-se a la informació que li va subministrar el seu company venecià Niccolò Da Conti. Aquestes influències recullen també errors, com el que situa un gran riu procedent del centre d'Àfrica desembocant al mar Roig.

## Altres treballs

Existeixen encara dues còpies dels mapes de fra Mauro. Una n'és el portolà en la Biblioteca Vaticana (Codice Borgiano V), publicat per Roberto Almagià el 1944. L'altre va ser descobert per Antonio Ratti i es considera la còpia d'un mapa perdut de fra Mauro signada per Giorgio Callapoda de Candia, i datat el 1541; va ser venut en subhasta el 1984 a Milà i es troba avui dia en una col·lecció privada, probablement a França.

## Homenatges

El 1935 es va decidir anomenar «Fra Mauro» un astroblema lunar. La formació Fra Mauro associada a l'astroblema també porta el seu nom. Els astronautes de l'Apollo 14 van allunitzar en l'anomenada formació de Fra Mauro. L'Apollo 13, que devia allunitzar al cràter de Fra Mauro, no va poder fer-ho a causa d'una explosió en el seu tanc d'oxigen.

## Referències

* ↑ Paul K. Manansala Nicolo de Conti, in Quests of the Dragon and Bird Clan website, accessed 2008-03-17
* ↑ Almagià, diserta sobre la còpia d'un altre mapa de Fra Mauro en la Biblioteca Vaticana: Roberto Almagià, Monumenta cartographica vaticana, (Rome 1944) I:32-40; Heinrich Winter, "The Fra Mauro Portolan Chart in the Vatican" Imago Mundi 16 (1962), pàg. 17-28.
* ↑ Galleria Salomon Agustoni Agrati, 24 Octubre 1984, 40,000,000 lire
* ↑ Antonio Ratti, " A Lost Map of Fra Mauro Found in a Sixteenth Century Copy" Imago Mundi 40 (1988), pàg. 77-85.
* ↑ Fitxa del cràter lunar «Fra Mauro», Gazeteer of Planetary Nomenclature Enllaç consultat el 5 de juliol de 2009.
# La Vall Blanca

La Vall Blanca és un petit veïnat de cases al voltant del qual ha crescut una urbanització del terme municipal de Bigues i Riells, al Vallès Oriental, dins del territori de Riells del Fai.
Està situada al nord-est de Riells del Fai i al nord-oest de Vallderrós, als peus dels Cingles de Bertí, a la dreta del torrent de Llòbrega.
Les cases d'aquest veïnat són, de ponent a llevant: can Galló, can Panoi, can Balloté, can Nasset, can Jep, can Víctor, can Griera, can Corona i can Quelot. En acabar el carrer, es pot accedir a tres cases més per un camí lleugerament estret, que són: can Cadiraire, can Sau i can Miquel. Antigament, la gent del poble s'estranyava d'aquelles cases, ja que Riells era un poble en el qual els habitants vivien majoritàriament al nucli i en veure aquell petit barri mig abandonat i tan separat del poble els produïa un xic d'estranyesa.
Aquest nucli de cases va ser l'origen de la resta de cases que s'hi han construït posteriorment, en forma d'urbanització.

## Etimologia

El nom d'aquest veïnat es deu al contrast de colors que es dona en aquesta vall, dominada pels conglomerats rogencs, que contrasten amb la terra del fons de la vall, on és el veïnat.

## Enllaços externs

* Institut Cartogràfic de Catalunya.
# Kendrick

«Kendrick» té aquests significats:
* Kendrick (Idaho), població a l'estat d'Idaho
* Kendrick (Oklahoma), poble l'estat d'Oklahoma
* Alex Kendrick (Athens, Georgia, 1970), actor, director de cinema i guionista dels Estats Units
* Brian Kendrick (1979), lluitador estatunidenc
* Robert Kendrick (Fresno, Califòrnia, 1979), jugador de tennis